Smiley și Gina Pistol sărbătoresc un an de la nuntă. Cu această ocazie, cântărețul a vorbit despre relație pe care o are cu soția sa.
Smiley și Gina Pistol au o familie frumoasă și se pot considera doi oameni împliniți atât pe plan profesional, cât și personal. Cei au devenit mult mai deschiși de când o au pe Josephine și împărtășesc cu fanii lor lucruri din viețile lor, conform Cancan.
Mulți oameni spun că după căsătorie armonia din relație dispare, doar că acest lucru nu este valabil și în cazul celor doi.
Cu ocazia împlinirii primului an de căsnicie, Smiley a decis să vorbească despre relația pe care o are cu soția sa. Acesta a fost întrebat despre lucrurile care s-au schimbat în căsnicia lor.
„A trecut deja un an? Mie nu mi se pare nimic schimbat, e la fel de bine, de frumos și de vesel în casă și în relația noastră ca și până la căsătorie. Noi suntem la fel unul față de altul. De fapt cu niște vacanțe în plus la activ și mai multă muzică pentru copii în urechi.
Cred că o relație nu poate fi schimbată de un act, relația își are cursul ei firesc, dinamica ei și în mod normal sentimentele și ceea ce leagă doi oameni se transformă doar odată cu timpul și cu viața, nu odată cu actul”, a declarat Smiley.
Mai mult, cântărețul și-a lăudat soția și o apreciază pentru calitățile sale.
„Îmi place mult că are simțul umorului, ne distrăm și râdem mult împreună, cheful ei de viață e molipsitor, faptul că e foarte caldă și iubitoare și mereu alături de oricine are nevoie. O iubesc cu tot ce este”, a mai spus Smiley.